U-I-293/08
Natisni
Opravilna št.:
U-I-293/08
Datum odločitve:
8. 1. 2009
ECLI:
ECLI:SI:USRS:2009:U.I.293.08
Akt:
Zakon o ekonomskih conah (Uradni list RS, št. 37/07 – ur. p. b.) (ZEC), 3. tč. 3. odst. 15. čl.
Uredba o ekonomskih conah (Uradni list RS, št. 28/02), 4. tč. 1. odst. 16. čl.
Izrek:
Pobuda za začetek postopka za oceno ustavnosti 3. točke tretjega odstavka 15. člena Zakona o ekonomskih conah (Uradni list RS, št. 37/07 – ur. p. b.) in za oceno ustavnosti in zakonitosti 4. točke prvega odstavka 16. člena Uredbe o ekonomskih conah (Uradni list RS, št. 28/02) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Družba Luka Koper, d. d., Koper
Datum vloge:
3. 12. 2008
Vrsta odločitve:
sklep
Vrsta rešitve:
zavrženje
Dokument:
US28480
Dokument v PDF obliki:
U-I-293-08.pdf
129 KB
Prenesite datoteko
U-I-293/08-4
8. 1. 2009
SKLEP
Ustavno sodišče je v postopku za preizkus pobude družbe LUKA Koper, d. d., Koper, ki jo zastopa predsednik uprave Robert Časar, na seji 8. januarja 2009
sklenilo:
Pobuda za začetek postopka za oceno ustavnosti 3. točke tretjega odstavka 15. člena Zakona o ekonomskih conah (Uradni list RS, št. 37/07 – ur. p. b.) in za oceno ustavnosti in zakonitosti 4. točke prvega odstavka 16. člena Uredbe o ekonomskih conah (Uradni list RS, št. 28/02) se zavrže.
Obrazložitev
1. Pobudnica izpodbija v izreku tega sklepa navedena akta. Zatrjuje, da sta v neskladju s 14. in s 27. členom Ustave. Svoj pravni interes utemeljuje z zatrjevanjem, da je upravičena do uveljavljanja davčnih ugodnosti po Zakonu o ekonomskih conah, izpodbijani določbi pa ji to onemogočata. Prilaga odločitvi davčnih organov, s katerima je bil zavrnjen njen zahtevek za uveljavitev davčnih ugodnosti, in sodbo Upravnega sodišča, s katero je bila zavrnjena njena tožba. Navaja, da je organe, ki so odločali v postopku, opozarjala na neustavno ureditev, vendar so njena opozorila prezrli. Predlaga, naj Ustavno sodišče izpodbijana akta odpravi.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana predpisa ne učinkujeta neposredno. V takšnih primerih se lahko pobuda vloži šele po izčrpanju pravnih sredstev zoper posamični akt,[1] izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08 in OdlUS XVII, 2) oziroma v sklepu Ustavnega sodišča št. U-I-354/07 z dne 10. 1. 2008 (Uradni list RS, št. 6/08, OdlUS XVII, 1). Iz razlogov, navedenih v citiranih sklepih, pobudnica še ne izkazuje pravnega interesa za oceno ustavnosti in zakonitosti izpodbijanih določb. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik
Opomba:
[1]O izčrpanju pravnih sredstev v upravnem sporu pred vložitvijo ustavne pritožbe glej sklep Ustavnega sodišča št. Up-2394/07 z dne 18. 12. 2007 (Uradni list RS, št. 122/07 in OdlUS XVI, 122).